九佛鳳凰下街

係中國廣東廣州嘅東西走向馬路，喺黃埔區九龍鎮九佛墟入面。西邊從九佛鎮建設路開始，一直去到東邊嘅九佛上街。

佢亦係出入九佛同佛塱、從化太平秋風洞嘅主要道路。

概要
全長170米，闊11米，雙向2車道。

史
呢條馬路以前冇名，而「鳳凰下街」嘅名喺2002年由廣州市人民政府要求換新嘅路牌時先至安上去嘅。後嚟廣州市地名辦考慮到廣州地區太多馬路撞名嘅問題，喺2018年夏準備將重複啲馬路名改做第啲名，結果呢條馬路改名做九佛鳳凰下街。

經過嘅道路
條路順序從西到東排，加粗嘅字係主幹道：
 九佛鎮建設路
 九佛下街
 九佛上街

特色
呢條馬路附近都係鄉下，條馬路喺21:00到第二日07:00之間非常之靜。

廣州道路
黃埔區道路
類:中新知識城